Jabarkan Variasi Matahari dari Pemanasan global dalam bahasa melayu

Terdapat hipotesis yang menyatakan bahawa variasi matahari, dengan kemungkinan diperkuat oleh suapan balik dari awan, dapat memberi sumbangan dalam pemanasan ketika ini. Perbezaan antara mekanisme ini dengan pemanasan akibat kesan rumah hijau adalah meningkatnya kegiatan matahari akan memanaskan stratosfera sebaliknya kesan rumah hijau akan mendinginkan stratosfera. Pendinginan stratosfera bahagian bawah paling tidak telah dicerap sejak tahun 1960, yang tidak akan terjadi apabila ativiti matahari menjadi penyumbang utama pemanasan saat ini. Penipisan lapisan ozon juga dapat memberikan kesan pendinginan tersebut tetapi penipisan tersebut terjadi mulai akhir tahun 1970-an. Fenomena variasi Matahari yang turut digandingkan dengan kegiatan gunung berapi mungkin telah memberikan kesan pemanasan dari masa pra-industri hingga tahun 1950, serta kesan pendinginan sejak tahun 1950.

Pada tahun 2006, sebuah pasukan saintis dari Amerika Syarikat, Jerman, dan Switzerland menyatakan bahawa mereka tidak menemukan adanya peningkatan tahap "kecerahan" dari matahari pada seribu tahun terakhir ini. Kitaran Matahari hanya memberi peningkatan kecil sekitar 0.07% dalam tingkat "kecerahannya" selama 30 tahun terakhir. Kesan ini terlalu kecil untuk menyumbang terhadap pemansan global. Sebuah penelitian oleh Lockwood dan Fröhlich menemukan bahawa tidak ada hubungan antara pemanasan global dengan aktiviti matahari sejak tahun 1985, baik melalui aktiviti dari keluaran matahari mahupun variasi dalam sinar kosmos.